## Pérez Llorca realitza una visita institucional a l’Ajuntament d’Utiel

*** El president mostra el carinyo i la solidaritat del Consell amb els veïns afectats per la DANA**

**Utiel.**

El president de la Generalitat, Juanfran Pérez Llorca, ha fet la seua primera visita institucional a l’ajuntament d’Utiel, a on l’ha rebut el seu alcalde, Ricardo Gabaldón.

El cap del Consell ha recorregut les instal·lacions junt amb la corporació municipal i ha firmat en el llibre d’honor de la localitat, “una de les primeres a patir les terribles conseqüències de les inundacions del 29 d’octubre de 2024”.

Pérez Llorca ha visitat també algunes de les obres que s’estan duent a terme en el municipi després dels danys que va causar la DANA i ha traslladat “el carinyo i la solidaritat” del Consell als veïns afectats.

Així mateix, ha destacat la labor i el compromís dels veïns i del consistori perquè la reconstrucció i la tornada a la normalitat es realitzara com més prompte millor.

Fecha: 26/12/2025